والصلاة والسلام على اشرف المرسلين سيدنا محمد وعلى اله وصحبه ومن اتبعه باحسان الى يوم الدين وبعد آآ مهنة ان احنا لما بنبعد شوية عن الدروس وعن العلم. وبيغيب دور العلماء بين الناس في المجتمع. بتزهر اخطاء كتير جدا
بيقع فيها الناس ومشكلة الاخطاء دي ان ممكن خطأ واحد بس واحد يقوم به هتلاقيه كل الناس كلها بقت ماشية ورا. ويمكن من اكتر الاخطاء اللي او من اكتر المسائل اللي يشغل الناس اللي الفترة اللي فاتت قضية الحسد
الناس مركزة معايا وان الناس دايما عينيها على كل حاجة انا بجيبها وعينيها على كل نعمة ربنا اداهاني ومن هنا بدأت الناس تتعامل عايزين بقى نتعامل فبعض الناس خلاص يعني خلاص احنا ان شاء الله بازن الله ندبح الدبيحة وناخد دمها كده ناخد كف ونحط
على البيت كده زنا ان الكف ده هو اللي ايه؟ هو خلاص كده ما عادش فيه حد هيحسدنا يعني وكف الدم ده هو الخلاصة يعني. آآ الهي سبحان الله بعض اهلنا اهلنا واحبابنا هتلاقيه معلقة حدوة حصان ولا حدوة حمار على على الباب. او اعزكم الله جايبة فرد
لطفل صغير ومعلقاه على الباب. هتلاقي اخوانا واحبابنا بقى اللي عندهم عربيات تريلات كبيرة كده جايبين شرايط سودا ومعلقينها على اه عالسلم وهم طالعين فوق واللي بيسافر منكم على الطريق يلاقي ده واضح اوي من العربيات النقل معلقة شرايط سودا. وهتلاقي ما شاء الله
ممكن برضه القدس اخواتنا واهلنا من البنات والنساء ابنها ربنا ربنا رزقها بطفل جديد فمع اللي قاله هنا كده بتاع كده ايدي يا حاجة يقول لك ده انا جايبة له رصاص معلقه له علشان آآ يحميه من الحسد. وهتلاقي برضو من اهلنا آآ ربنا يا رب يحفظه ويبارك فيهم
آآ يوم ما بنتها اتخطبت راحت للشيخ يعمل لها حجاب علشان بنات عمتها وبنات خالتها وانتم عارفين البنات في الشارع يعني. فراحت للشيخ عملت حجاب وفي النهاية لما حبت تعرف ايه اللي جوة الورقة فتحت الورقة لقت الولد ايه الورقة ايه فاضية ما فيش فيها حاجة اصلا
وتبدأ الناس بتقع في اخطاء كتيرة جدا بصوا يا جماعة احنا ربنا سبحانه وتعالى ميزنا بالوحي ميزنا القرآن وميزنا بالسنة ولما بنقول القرآن والسنة بنقول ان ده كلام ربنا. الذي لا يأتيه الباطل من بين يديه ولا من خلفه
كلام ربنا هو الخلاصة. النبي صلى الله عليه وسلم لما شاف الصحابة عملوا اللي انا كنت بقول لكم عليه دلوقتي الصحابة؟ اه الصحابة عملوا نفس القصة اللي انا كنت بقول لكم عليها دلوقتي. لان اللي بيحصل دلوقتي هو صورة من اللي كان بيحصل زمان. والاجيال بتسلم لبعضها
النبي لما شاف ده عاتب قوي الصحابة في الامر ده. في مرة من المرات النبي خارج مع الصحابة في السفر فلقوا ان بيعلقوا على شجرة كده السيوف بتاعتهم. بيظنوا ان الشجرة دي هي اللي هتديهم البركة. فقالوا له يا رسول الله اجعل لنا ذات انواط كما له
انواط زي ما لهم شجرة بيستمدوا منها البركة والقوة ونبعد العين عنا. اجعل لنا احنا كمان شجرة نعلق عليها سيوف نووي فغضب النبي وقال الله اكبر. قلتم كما قال بنو اسرائيل لموسى اجعل لنا الها كما لهم الهة. هو
معقول احنا نعمل كده نظن ان في شجرة هي اللي هتنفع وتضر. التصور الخاطئ ده اللي كان عند الصحابة هو نفس التصور اللي عندنا. ان الرصاص لما هيتحطوا تحت الباط هيمنع العين. هو نفس التصور اللي عندنا ان الحجاب اللي عمله الشيخ هو ده اللي هيدفع الضر والاذى عنك
النبي صلى الله عليه وسلم في زمن انتم عارفين القدس اللي كانوا بيحاربوا به ده الوتر بتاعه لما كان آآ يبقى رخو كده ما حدش قوي كانوا ياخدوه ويربطوه في رقبة البعير. ويظنوا ان هو بيمنع عن البعير العين والحسد. زي ما انت خايف على العربية
كان خايف على الجمل بتاعه فالنبي صلى الله عليه وسلم في يوم خارج في سفر فلقى الصحابة معلقين في رقبة البعير القلادة دي. زي الحجاب اللي بيعلقوه على رقبة اولاده الصغير. وازاي
الورقة المطبقة على شكل مسلس ومحطوطة تحت المخدة. وزي الحجاب اللي محطوط تحت الباط. اللي احنا عاملينه في زمنا فلما رأى النبي صلى الله عليه وسلم ذلك قال لا يبقين في رقبة بعير قلادة الا قطعت. قطعوا ده كله
قطعوا ده كله. ولما البنت اتجوزت كلمت امها وامها وكلمت الشيخ عايزين حاجة كده تقرب من بين الاتنين كده ويعيشوا في سبات ونبات ويخلفوا ولاد وبنات فالشيخ عمل لها حاجة كده وقال لها ايه ده بقى علشان الازواج. سيدنا عبدالله بن مسعود رضي الله عنه لما دخل على زوجته في يوم
لقاها عاملة حاجة زي كده. فقال النبيتس عبدالله بن مسعود لغني عن الشرك. ونزع القلادة دي اطاعها سيدنا عبدالله بن مسعود. وقال سمعت النبي يقول التولة شرك. التولة الحجاب اللي بيتعمل بين الزوجين علشان يقربوا من بعض اكتر
يبقى اذا الاخطاء اللي احنا بنقع فيها في زماننا هي هي نفس الاخطاء اللي حصلت زمان. بس هي ليه الزمان انتهت؟ لان كان النبي النبي صلى الله عليه وسلم واقف للقصص دي بالمرصاد. ده غلط وده حرام وده ما ينفعش. فعلشان كده انتهت من الجيل ده
الامر التاني ان النبي ادى لهم البدائل. النبي ادى لهم البدائل. انا لو عايز احمي نفسي من العين واحمي نفسي من الحسد. احنا عندنا الف بديل احنا مش محتاجين ورقة ولا حبل ولا ولا الخمسة وخميس اللي محطوطة في اغلب عربياتنا
حضرتك حاطط خمسة وخميس سليم ليه؟ والخرزة الزرقاء اللي لو بصينا على الصيغة بتاعة اغلب نسائنا الخرزة الزرقاء موجودة فيها. ليه؟ وليه ليه العين اللي محطوطة في البيوت ومحطوطة في العربيات ليه
اكيد نحن نظن ان الخرزة الزرقاء اللي انا عاملها بايديا ومشكلها بايديا. هي دي اللي هتنفعني وتضرني! هل يليق بمسلم ويظن في يوم من الايام ان ورقة واحد كتبها هي دي اللي هتمنع عنه العين؟ وهل يليق بمسلم ان الحداد اللي كان جنب البيت
عنده وعمل له الشكل الحلو ولا الشكل الحدوة اللي كانت في رجل الحمار. هي دي اللي هتشيل عن الحسد الحمار كان ماشي بها في الشارع هي دي اللي هتشيل العين؟ هل يليق بتصوراتنا ده ؟ هل يليق واحنا في الزمن ده ان تبقى دي تصورات ناس كتير من اللي عايشين حوالينا ولما
نزلنا هنا وهنا وهنا وهنا وهنا هل يليق ان احنا يبقى ده تصورني كمسلم لأ اما الان تصوري كمسلم ايه ؟ ما انا برضو خايف من العين برضو يا عم الشيخ
خايف من الحسد برضو يا عم الشيخ لا احنا تصورنا تصور تاني. التصور ده مبناه في البداية ان الذي يملك النفع والضر هو ان الحامي هو الذي يدفع الحسد هو
هو ليه انت اتعلمت تقول قل اعوذ برب الفلق من شر ما خلق ومن شر غاسق اذا وقب ومن شر النفاثات في العقد ومن شر انت ليه قلت في البداية قل اعوذ برب الفلق عشان يعلمك انك لو عايز تدفع الحسد فاللي هيدفعه ربنا. مش حد تاني. اللي هيدفعه
وربنا مش حد تاني لا شيخ ولا حدوة ولا ورقة ولا رصاص ولا الكلام الفاضي ده كله. انما اللي ينفع ايه؟ تعالوا مع بعض نرتب افكارنا كده ايه اللي ينفع
اول حاجة ترفع لو انت عايز بقى تحمي نفسك من الحسد عايز تحمي نفسك من العين عايز تحمي نفسك من الناس الوحشين اللي بيعملوا حاجات مش كويسة وبيرصوا قدام البيوت انا اقول لك بقى تعال نعمل ايه. واحد شغل البقرة في بيتك على طول
بس وانت فاتح الشبابيك ليه؟ لان النبي صلى الله عليه وسلم قال ان البيت الذي تقرأ فيه سورة البقرة لا يدخله الشيطان لمدة ثلاثة ايام. طب ما احنا كده والشياطين بتتنطط جوة البيت. ايوة ما انت مقفل الازاز ومقفل الشبابيك ومقفل البيبان هيخرج ازاي. حضرتك شغل البقر وافتح الشبابيك
لا يدخل الجن البيت لمدة تلات تيام. ما تنساش دي. يبقى اول حاجة سورة البقرة كل يوم الصبح. اول ما تقوم الصبح اول حاجة تعملها في سورة بكرة تشتغل جوة البيت. والنهاردة السهل عندنا اجهزة الكمبيوتر وعندنا التليفون. ولو كتبت على عم الشيخ جوجل يا شيخ جوجل عايز سورة البقرة هيجيب
اكتب لك سورة البقرة شغلها جوة البيت. لا يقرب الشيطان هذا البيت ابدا. اتنين خلي القرآن في بيتك على طول والقرآن طول ما هو موجود في البيت لا مجال للارواح الشريرة اللي هي تخش جوة البيت. اي روح شريرة اي روح مؤزية اي عين حاسدة
ما تقدرش تخش البيت. ليه؟ القرآن شغال جوة البيت. فتكون النتيجة ان الملايكة تنزل تحمي البيت ده وتحمي اهل البيت ده مش الملايكة بتتنزل للقرآن تنزل الملايكة علشان تحفظ اهل البيت من العين والحسد والكلام ده. الامر التالت عايز تحمي نفسك من الحسد
احنا عندنا صورتين صورتين بس في القرآن سيدنا النبي صلى الله عليه وسلم قال عنهم ما نزل في التوراة ولا في الانجيل مثلهما اي في الحفظ. شف لا نزل في التوراة ولا نزل في الانجيل ولا الكتب السماوية اللي قبل كده. في حفظ
العبد من العين والاشياء الشريرة دي زي الصورتين دول. تتخيلوا ايه الصورتين دول قل اعوذ برب الفلق وقل اعوذ برب الناس شف الصورتين دول اللي احنا شايفينهم سهلين. والله النبي اللي بيقول ان ما فيش سور نزلت من عند ربنا سبحانه وتعالى في كل الكتب السماوية
زي الصورتين دول. خلاص. ابنك الصبح اول ما تصحى اقرأ على ابنك كده اية الكرسي. اقرأ على ابنك قل اعوذ برب الفلق قل اعوذ برب الناس. لا ربه عين حاسدة. وحضرتك وانت نازل اقرأ ده لا تقربك عينك عين حاسدة. عشان كده النبي علمنا الصبح اول ما تصحى
اقرأوا في اذكار الصباح. بعد العصر وانت راجع من شغلك. تقرأهم وانت راجع بيتك. قبل ما تنام تقرأهم تلات مرات. فضلا ان النبي يعلمنا ان احنا نقاوم بعد كل الصلاة ليه ؟ علشان تفضل الاجساد ايه ؟ محفوظة بحفظ الله سبحانه وتعالى
يبقى افضل ما تحفظ به نفسك ولدك في العين الايات والسور دي تبقى مقروءة دايما على طول. هات ابنك واقرأ سيدنا النبي علمنا كده. كان النبي لا ينام علشان الناس اللي بتخاف دايما من اثر العيد. كان النبي لا ينام الا بعد ان يصنع هكذا. يجمع يديه هكذا. يعني ايه كده؟ ايديه كده هو
على بوقه يقرأ فيها بالمعوذات قل اعوذ برب الفلق قل اعوذ برب الناس ثم يتفل فيها ثلاثا ثم يمسح بها اطاع من جسده. اي شيء شرير لزق في جسمك بقى وجاب جسمك مع هذا المسح ان شاء الله يزول بفضل الله
اية الكرسي اية الكرسي احفظوها وحفظوها لولادكم. فالنبي صلى الله عليه وسلم قال ان الذي يقرأ اية الكرسي في ليلة لا يقربه شيطان. ولا يؤذى هذا الانسان عايز تحمي نفسك من العين وتحمي نفسك من الحسد. اجتهد غاية الاجتهاد ان ما فيش ليلة تعدي عليك. كل يوم بعد صلاة المغرب مباشرة. اقرأ اخر ايتين من سورة البقرة
والنبي يقول من قرأ الايتين الاخيرتين من سورة البقرة في ليلة كفتاه. العمر بيقولوا يعني ايه كفتاه؟ العين والحسد والنظرة اللي مش كويسة والناس اللي بترش مش عارف ايه وبتعمل ايه. تقرأ بايتين اخر ايتين من سورة البقرة وربنا يكفيك كل ده. ربنا يكفيك كل ده
بسم الله الذي لا يضر مع اسمه شيء في الارض ولا في السماء وهو السميع العليم. تقيلة علينا نقولها بعد الفجر تلت مرات وبعد العصر تلت مرات والنبي يقول لنا ان الانسان اذا اصبح واذا امسى فقال بسم الله الذي لا يضر مع اسمه شيء في الارض ولا في السماء وهو السميع العليم ثلاث مرات لم يضره شيء
ما فيش حاجة تضره. لا حسد ولا سحر ولا جن ولا عفاريت ولا شياطين ولا الهيصة دي كلها. ولا الهصة دي كلها ده في حفز الله سبحانه وتعالى بايات بسيطة ايات بسيطة واذكار بسيطة جدا
واخر حاجة وبدون احراج. بدون حرج خالص. لان انا ممكن احسدك في يوم من الايام وانا مش واخد بالي سلام. آآ مش عارف مين عمل ايه النهاردة انا حسبته من غير ما اخد بالي. وولادنا بقى اللي بيلعبوا حديد وبيروحوا الجيم
ويفضل قاعد قدام المراية يعمل لك كده ويعمل كده ويعمل كده هو ممكن يحسد نفسه من غير ما ياخد باله. والله العزيم خشوا اي جيم كده تلاقي الولد كل شوية يقول رافع كده. عامل كده عامل كده. وشف بقى عضلاته يحسد
نفسه من غير ما ياخد باله. وسيدنا النبي علمنا ان ممكن بقى شف انا ما باشيلش هم حسد اللي برة لان انا حسد اللي برة دعيت كتير انما ابقى شايل هم حسد الانسان لنفسه. والله العزيم. سيدنا النبي صلى الله عليه وسلم بيقول على ما يقتل احدكم نفسه
على ما يقتل احدكم ولده على ما يقتل احدكم زوجة انا اعرف حد بيقول لي انا ما تيقنتش بالحديس ده الا لما فعلا انا حسدت بنتي وانا مش واخد بالي. قلت له ازاي يا ابني؟ قال لي آآ بنته كانت سنة ونص
والبنت مليانة شوية فوهي ماشية بتبقى عاملة زي البطة كده. فكل شوية البت بقى رايحة وهي جاية يقعد يعمل كده قدام زوجته. البت عاملة زي البطة ويعمل كده بيقول لي سبحان الله ونفاجأ ان البنت في السن ده يجي لها خراج فين
في المنطقة الخلفية دي والبنت تعمل عملية وتتبهدل البنت. كان بسبب ايه؟ عشان كل شوية يقول لمراته ده البنت ماشية عاملة زي الايه ويقعد يتريق على البنت الصغيرة في ليه تعمل كده
طب اعمل ايه؟ ما هي لأ في حاجة زي كده على طول النبي يقول علام يقتل احدكم نفسه؟ يقتل ولده يقتل زوجه؟ اذا رأى احدكم من اخيه ما يحب فليبالي
يعني فليبارك. قل اللهم بارك. واحد جاي عليك يقول لك ما شاء الله عربيتك ما شاء الله مكيفة والجو حر. قل له اه والله الحمد لله قل ربنا يبارك عادي بغير حرج عادي خالص. انت تقول حاجة على ولادك؟ اه قل اللهم بارك واوصف بعد كده زي ما انت عايز
بقية الكرسي واخر ايتين من سورة البقرة بالمعوذات باذكار الصباح والمساء. بالتحصينات دي انا بحمي نفسي وبحمي بيتي مش بالورقة ولا بالرصاص ولا بالحجاب اللي الشيخ عمله لي ولا بالملح والعدس نعمة ربنا اللي احنا بنرميها في الارض عشان هي بتمنع الارواح الشريفة
لأ وفي النهاية دعائنا دايما ربنا سبحانه وتعالى باسمه الحفيظ. اللهم احفظنا من بين ايدينا ومن خلفنا. وعن ايماننا وعن شمائلنا واحفظنا برحمتك يا رحيم. دعائك دايما ربنا باسمه الحفيظ انه يحفظك. ان شاء الله لا يضرك شيء ولا يصيبك شيء باذن الله تبارك وتعالى
هذا وصلى الله نبينا محمد وعلى اله وصحبه وسلم